ভাড়া দেওয়া নিয়ে বচসাকে কেন্দ্র করে যাদবপুরের রাস্তায় মডেলের শ্লীলতাহানির অভিযোগ উঠল অটোচালকের বিরুদ্ধে। অভিযোগ, মডেলের হাত ধরে টানাটানি করেন অভিযুক্ত অটোচালক।
 নিজস্ব প্রতিবেদন : ভাড়া দেওয়া নিয়ে বচসাকে কেন্দ্র করে যাদবপুরের রাস্তায় মডেলের শ্লীলতাহানির অভিযোগ উঠল অটোচালকের বিরুদ্ধে। অভিযোগ, মডেলের হাত ধরে টানাটানি করেন অভিযুক্ত অটোচালক। সোমবার দুপুরে যাদবপুর-বাঘাযতীন রোডের একটি অটোয় ওঠেন ওই মডেল। বাঘাযতীনে নামেন তিনি। অটো থেকে নামার পর পর ভাড়া দেওয়ার সময় তাঁর সঙ্গে বচসা বাধে অটোচালকের। অভিযোগ, মডেলের হাত ধরে টানাটানি করতে থাকেন অটোচালক। মডেলের চিত্কারে ছুটে আসেন পথচলতি মানুষ। বিপদ বুঝে পালিয়ে যায় ওই অটোচালক। এই ঘটনায় যাদবপুর থানায় অভিযোগ দায়ের করা হয়েছে। ঘটনার তদন্ত শুরু করেছে পুলিস। অভিযুক্ত অটোচালকের খোঁজে শুরু হয়েছে তল্লাশি।